Weeekly

**Weeekly** (Hangul: 위클리) adalah kumpulan wanita dari Korea Selatan yang ditubuhkan oleh IST Entertainment (dahulunya Play M Entertainment) pada tahun 2020. Kumpulan ini adalah kumpulan wanita kedua Play M Entertainment dalam 10 tahun, selepas Apink. Kumpulan ini terdiri dari enam orang ahli iaitu Lee Soo-jin, Monday, Park So-eun, Lee Jae-hee, Jihan dan Zoa. Kumpulan ini debut pada 30 Jun 2020 dengan album mini pertama mereka *We Are*.
Pada asalnya tujuh orang ahli, Shin Ji-yoon meninggalkan kumpulan ini pada 1 Jun 2022.

## Nama
Nama kumpulan ini, Weekly, diambil daripada peranan ahli yang bertanggungjawab ke atas setiap hari dalam seminggu kerana kata kuncinya bahawa "setiap hari membawa minggu baru dan istimewa".

## Sejarah
### Pra-debut
Soojin, Jiyoon dan Soeun adalah peserta dalam rancangan realiti survival JTBC Mix Nine, dengan Lee menjadi center peserta wanita ketika pertunjukan pertama kali dilancarkan. Namun, pada 8 Januari 2018 diumumkan bahawa Soojin menarik diri dari pertunjukan berikutan kecederaan akibat kemalangan lalu lintas dan perlu menjalani pembedahan kecemasan.

Pada Oktober 2018, Fave Entertainment telah mengumumkan rancangannya untuk mendebutkan kumpulan wanita baru, yang diberi nama sementara Fave Girls (페이브 걸즈, digayakan sebagai FAVE GIRLS). Barisan ahli terdiri daripada Soojin, Jiyoon, Monday, Soeun dan Jaehee. Kumpulan ini kemudian dinamakan PlayM Girls (플레이엠 걸즈) berikutan penggabungan Plan A Entertainment dan FAVE Entertainment, untuk membentuk Play M Entertainment, pada 1 April 2019.

### 2020: Debut dengan ''We Are'' dan ''We Can''
Pada 8 Mei 2020, Play M Entertainment mengumumkan bahawa PlayM Girls disahkan akan membuat debut pada bulan Jun. Pada 11 Mei, nama kumpulan ini diumunkan sebagai **Weeekly**, dengan semua 7 ahli kumpulan dan gambar profil mereka terungkap. Pada 12 Jun, album mini pertama kumpulan *We Are* diumumkan dan akan dikeluarkan pada 30 Jun, bersama dengan jadual perilisan

Pada 30 Jun, video muzik untuk lagu single utama album bertajuk *Tag Me (@Me)* dikeluarkan 18 jam sebelum pengeluaran album. Selepas itu, album mini pertama mereka *We Are* dikeluarkan secara digital, dengan ahli Jiyoon terlibat dalam penulisan dan penyusunan dua buah lagu album mini ini. Selain itu lagu "Tag Me (@Me)" telah digubah oleh penulis dan pencipta lagu dari Malaysia iaitu Audi Mok dan Tysha Tiar dengan kerjasama bersama Code 9. Kumpulan ini mengadakan showcase pada hari yang sama. Pada asalnya, kumpulan ini juga akan mengadakan showcase debut secara langsung melalui V Live, tetapi disebabkan oleh kebakaran yang berlaku di tempat tersebut, Play M Entertainment mengumumkan pembatalan showcase debut mereka.

Pada 23 Ogos, kumpulan ini mengumumkan nama peminat rasmi mereka yang akan dinamakan sebagai Daileee. Kumpulan ini juga menyanyikan lagu isyarat untuk "Boomchiki" (붐 치키) rancangan aneka ragam KakaoTV My Dream is Ryan. Single ini dikeluarkan secara digital pada 25 September. Pada 28 September, Forum Pengguna Korea menganugerahkan Weeekly sebagai "Female Rookie of the Year Award," menggunakan data dari sana jajak pendapat lebih daripada 550,000 orang Korea.

Kumpulan ini akan mengeluarkan album mini kedua mereka *We Can* pada 13 Oktober, dengan single utama *Zig Zag*. Pada 15 Oktober, mereka membuat pentas debut untuk lagu ini di *[[M Countdown]]*. koreografi yang berbeza kerana mengabungan 10 paun kiub ke dalam tarian, yang kemudian akan ditolak oleh para ahli semasa di atas pentas. Lagu ini memperoleh 10 juta tontonan di YouTube dalam masa 4 hari, mengalahkan rekod sebelumnya.

### 2021: ''We Play'' dan ''Play Game: Holiday''
Kumpulan ini mengeluarkan album mini ketiga mereka *We Play* pada 17 Mac, dengan single utama "After School".

Kumpulan ini mengeluarkan single "7Days Tension", kolaborasi antara jenama kacamata Korea Selatan Davich, pada 28 Mei.

Kumpulan ini mengeluarkan album mini keempat mereka *Play Game: Holiday* pada 4 Ogos, dengan single utama "Holiday Party".

### 2022: ''Play Game: Awake'' dan Shin Ji-yoon meninggalkan kumpulan
Pada 28 Februari 2022, diumumkan bahawa Shin Ji-yoon akan berehat sementara kerana ketegangan dan keresahan.

Pada 15 Februari, diumumkan bahawa Weekly akan mengeluarkan album single pertama mereka *Play Game : Awake* pada 7 Mac. Pada 28 Februari, diumumkan bahawa Shin Jiyoon tidak akan mengambil bahagian dalam promosi album itu kerana memberi tumpuan kepada rawatan dan pemulihan untuk keresahannya. Pada 7 Mac, kumpulan ini mengeluarkan album single pertama mereka *Play Game: Awake* dengan single utama "Ven Para". 

Pada 1 Jun, IST Entertainment mengeluarkan kenyataan mengenai pemergian Jiyoon daripada kumpulan itu, yang menyatakan bahawa selepas mengadakan perbincangan dengan Jiyoon dan keluarganya, diputuskan adalah lebih baik untuk dia terus menerima rawatan dalam persekitaran yang membantu meningkatkan kesihatan mentalnya, sekali gus mengubah Weeekly menjadi kumpulan enam orang ahli.

### 2023: Penyertaan ''Queendom Puzzle'', Lagu peminat dan ''ColoRise''
Pada 24 April, telah disahkan bahawa beberapa orang ahli Weeekly akan menyertai siri rancangan pertandingan *Queendom* baru Mnet, *[[Queendom Puzzle]]* yang bermula dari Jun 2023. Keempat-empat orang ahli yang mengambil bahagian itu diumumkan menerusi *M Countdown* Mnet pada 18 dan 25 Mei. Jihan dan Park So-eun muncul sebagai sebahagian daripada pasukan "PICK on the top" pada 18hb, dan Lee Soo-jin dan Zoa membuat penampilan mereka sebagai sebahagian daripada pasukan "DROP The Beat" pada 25hb. Akhirnya, Jihan mendapat tempat ke-10, Zoa di tempat ke-19, Lee Soo-jin di tempat ke-21 dan Park So-eun di tempat ke-23.

Pada 12 September, kumpulan ini mengeluarkan single digital "Good Day (Special Daileee)" sebagai lagu peminat untuk peminat mereka, Daileee. Pada 25 September, IST Entertainment mendedahkan bahawa pelancaran album mini kelima Weeekly telah ditunda ke 1 November daripada tarikh Oktober yang disahkan sebelum ini, menandakan satu tahun dan tujuh bulan sejak pengeluaran album fizikal terakhir kumpulan itu.

Kumpulan ini mengeluarkan album mini kelima mereka *ColoRise* dengan single utama "Vroom Vroom" pada 1 November.

### 2024: "Stranger" dan ''Bliss''
Weekly mengeluarkan single digital "Stranger" pada 25 Januari 2024. Ini adalah pra-keluaran untuk album single mereka yang akan datang.

Pada 12 Jun, IST Entertainment mengumumkan bahawa kumpulan itu akan comeback dengan album mini keenam mereka pada 9 Julai. Pada 19 Jun, mereka mengeluarkan jadual promosi untuk *Bliss*. Pada 9 Julai, kumpulan ini mengeluarkan album mini keenam mereka *Bliss* dengan single utama "Lights On".

### 2025: Penamatan kontrak
Pada 26 Februari 2025, dilaporkan bahawa semua ahli Weeekly telah menamatkan kontrak mereka dengan IST Entertainment. Bagaimanapun, tidak diketahui sama ada kumpulan ini dibubarkan atau tidak.

## Ahli
* Lee Soo-jin (이수진) — Ketua
* Monday (먼데이)
* Park So-eun (박소은)
* Lee Jae-hee (이재희)
* Jihan (지한)
* Zoa (조아)

### Bekas ahli
* Shin Ji-yoon (신지윤)

## Diskografi
### Album mini

### Album single

### Single

### Kolaborasi

### Penampilan runut bunyi

### Penampilan kompilasi

### Keluaran lain

## Filemografi
### Rancangan televisyen

### Siri televisyen

### Siri web

### Rancangan web

## Videografi
### Video muzik

## Anugerah dan percalonan

### Senarai artikel

## Nota

## Rujukan

## Pautan luar

* Laman sesawang rasmi
* Facebook
* Twitter
* Instagram
* Youtube
* TikTok